Ну і самае, мабыць, галоўнае — я вельмі хачу, каб дзеці больш былі ў сям’і, хачу бачыць, як яны растуць, развіваюцца. Яны мне штодня задаюць мноства пытанняў — і па тэме заняткаў, і па жыцці. Ніводзін, нават найлепшы настаўнік у школе не адкажа на столькі пытанняў ад вучняў, а для дзяцей гэта вельмі важна. Так што хатняя адукацыя для нас — не проста ўрокі, а камунікацыя, абмен вопытам, фармаванне каштоўнасцяў. Я думаю, што школьная сістэма ніколі не зможа даць усё гэта ў такім аб’ёме, як сям’я.